《元气堂成 其七》
明代·何吾驺

天地为庐世界宽，草堂聊寄一枝安。壁摇苍莽秦封树，门拥瑶枝汉露盘。

潮落渔歌喧洞口，月光樵唱满阑干。等閒策杖循溪远，长啸无人咏澧兰。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。